
המלצות לשימור נופים אורבניים היסטוריים*
הקדמה

· בהתחשב בכך שאזורים עירוניים היסטוריים המבטאים את העושר והמגוון של המורשת התרבותית המשותפת של האנושות, שהינה עדות חשובה לפעילות האנושית ולשאיפותיה במהלך מאות השנים בכל חלקי העולם,

· בהתחשב גם בכך שמורשת אורבנית היא אלמנט אנושי וחברתי, המוגדר באמצעות שכבות היסטוריות של ערכי תרבות וטבע שיצרו תרבויות עבר הצטברות של מסורות המוכרות בתור שכאלה בזכות ההבדלים הקיימים ביניהן,

· בהתחשב בכך שתהליכי העיור (אורבניזציה) מתפתחים בקנה מידה חסר תקדים בהיסטוריה האנושית, וכי ברחבי העולם יש בכך להניע צמיחה ושינוי חברתי-כלכלי, שאותם מן הראוי לרתום ברמה המקומית, הארצית, האזורית, והבינלאומית,

· אולם, ראוי לציין כי התפתחות מהירה ובלתי מבוקרת משנה את האזורים העירוניים ואת סביבותיהם, קוטעת את המורשת האורבנית, מביאה להתדרדרותה ומשפיעה מאוד על ערכי הקהילה בכל העולם,

· לפיכך, בהתחשב בכך שעל מנת לסייע בהגנה על מורשת הטבע והתרבות, יש לשים דגש על שילוב של אסטרטגיות שימור אורבני בתהליכי התפתחות מקומיים, לרבות אדריכלות מודרנית, אשר לגביהם יישום תפיסה נופית חשוב לטיפול במורשת האורבנית ולשמירה על הזהות האורבנית.

· בזוכרנו כי בנושא שימור אזורים היסטוריים
 קיים קורפוס של מסמכים אמנות לרבות מוסכמות, המלצות ואמנות, שכולם עדיין תקפים, 
· נציין, עם זאת, שכחלק מתהליכי הליברליזציה והביזור של השוק הגלובלי, וכן כחלק מתיירות המונית, ניצול המורשת על ידי השוק ושינויי אקלים, השתנו התנאים וערים נתונות כיום ללחצי פיתוח ולאתגרים חדשים שלא היו קיימים במועד אימוץ ההמלצה האחרונה שלאונסקו בנושא אזורים היסטוריים משנת 1976 ותפקידם המודרני, 
· יש לציין את ההתפתחות המושגית של תרבות ומורשת, ובגישות לטיפול בהם, בעקבות מפגשים בינלאומיים חשובים, שהועילו בעיצוב מדיניות והניסיון המצטבר במרחבי העולם, 
· מתוך רצון להוסיף ולהרחיב את החלתם של התקנים והעקרונות שפורטו במכשירים בינלאומיים אלה, 
· כאשר לנגד עיניה הצעות לעניין הנוף האורבני ההיסטורי כגישה לשימור מורשת אורבנית, שהסוגיה הנוגעת לה מופיעה כסעיף [    ] על סדר היום של הישיבה,
· לאחר שבמושב השלושים וחמישה שלה החליטה הוועידה הכללית שסוגיה זו תוגש כהמלצה למדינות החברות,

מאמצת, [ביום זה ה- 10 של חודש נובמבר לשנת 2011] את ההמלצות הנוכחיות;.

הועידה הכללית ממליצה למדינות החברות להחיל את ההוראות שלעיל על ידי אימוץ אמצעים, כחוק מקומי או בצורה אחרת כלשהי, מתוך כוונה להוציא לפועל באזורים שבתחום סמכותם את העקרונות והתקנות המפורטים בהמלצות אילו.

הועידה הכללית ממליצה למדינות החברות להביא המלצות אלו לתשומת לבם של רשויות לאומיות, אזוריות ומקומיות ושל מוסדות, שירותים וגופים ואיגודים העוסקים בשמירה על התיישבויות היסטוריות אורבניות ועל הסביבה הגיאוגרפית הרחבה יותר שלהם. הועידה הכללית ממליצה למדינות החברות לדווח לה, במועדים ובצורה שקבעה, על פעולות שנקטו בעקבות המלצה זו.
2 במיוחד הועידה העולמית משנת 1982 בנושא קווי מדיניות תרבותיים במקסיקו סיטי, מפגש נארה משנת 1994 בנושא אותנטיות, פסגת 1995 של הועדה העולמית לתרבות ופיתוח, כנס הביטאט 2 באיסטנבול עם אשרור סדר היום 21, הכנס הבין-ממשלתי שלאונסקו משנת 1998 בנושא קווי מדיניות תרבותיים לפיתוח שהתקיים בשטוקהולם, הכנס המשותף של הבנק העולמי ואונסק"ו משנת 1998 בנושא תרבות בפיתוח בר קיימא - השקעה במיזמי תרבות וטבע, הכנס הבינלאומי משנת 2005 בנושא מורשת עולמית ואדריכלות מודרנית שהתקיים בווינה, האסיפה הכללית של ICOMOS בשנת 2005 בנושא הגדרת מונומנטים ואתרים בשיאן, והאסיפה הכללית של ICOMOS לשנת 2008 בנושא רוח המקום שהתקיימה בקוויבק.

מבוא
1. בתקופתנו אנו עדים להגירה האנושית הגדולה מכולן בהיסטוריה: אזורים אורבנים מהווים כיום מקלט ליותר ממחצית האנושות. חשיבותם של אזורים אורבנים כמנועי צמיחה וכמרכזי חדשנות ויצירתיות הולכת וגוברת. אזורים אלה מספקים הזדמנויות לתעסוקה וחינוך, ומימוש  צרכים ושאיפות אישיות.
2. עם זאת, עיור מהיר ובלתי מבוקר עלול להביא להתדרדרות באיכות הסביבה האורבנית. כתוצאה מצפיפות יתר בבנייה, בניינים סטנדרטיים ומונוטוניים, אובדן שטחים ציבוריים ושירותי תשתית בלתי הולמים, עוני מתיש, בידוד חברתי וסיכון הולך וגובר לאסונות אקלימיים.
3. מורשת אורבנית, על מרכיביה המוחשיים והבלתי מוחשיים, מהווה משאב חשוב בשיפור יכולת המחייה באזורים עירוניים ותמיכה בפרודוקטיביות בסביבה גלובלית משתנה. מאחר שעתיד האנושות תלוי בניהול אפקטיבי של המשאבים, השימור הופך לאסטרטגיה להשגת צמיחה עירונית מאוזנת ואיכות חיים. 
4. במהלך חמישים השנים האחרונות, שימור המורשת העירונית מתגלה כתחום חשוב בעיצוב מדיניות ציבורית ברחבי העולם. שמטרתה לשמר ערכים משותפים ולהפיק תועלת ממורשת ההיסטורית. עם זאת, המעבר ממתן דגש בעיקר על מונומנטים אדריכליים אל הכרה רחבה יותר בחשיבותם של תהליכים חברתיים, כלכליים ותרבותיים בשימור מרקמים של ערכים אורבנים, בתוספת המגמה להתאים את המדיניות הקיימת וליצור כלים חדשים שבאמצעותם ניתן לטפל בחזון הזה, שטרם מימש את מלוא הפוטנציאל הטמון בו.
5. המלצה זו מתייחסת לצורך ליצור מסגרת מתאימה יותר לאסטרטגיות לשימור מורשת אורבנית במסגרת היעדים העיקריים של פיתוח בר קיימא, על מנת לתמוך בפעולות ציבוריות ופרטיות שמטרתן שימור ושיפור איכות הסביבה האנושית. ההמלצה מציעה גישה נופית לזיהוי, שימור וניהול אזורים היסטוריים בהקשרים אורבנים רחבים ביותר, תוך התחשבות בקשרי הגומלין בין תצורותיהם הפיזיות, הארגון שלהם במרחב והקשר ביניהם, תכונותיהם הטבעיות וסביבתם, והערכים החברתיים והתרבותיים שלהם.
6. גישה זו עוסקת במדיניות, ממשק וניהול, שמעסיקים מגוון של בעלי עניין,  מקומיים, לאומיים, בינלאומיים, ציבוריים ופרטיים, בתהליך הפיתוח האורבני.
7. המלצה זו מבוססת על ארבע המלצות קודמות של אונסקו שעסקו בשימור מורשת, זיהוי חשיבותם ותקפותם של המושגים והעקרונות שלהם בהיסטוריה והעיסוק בשימור. זאת ועוד, צ'רטרים ואמנות שימור מודרניות העוסקות בממדיה הרבים של מורשת התרבות והטבע הן הבסיס להמלצה זו. 
8. כדי  לסייע ביישום ברמה המקומית (למדינות החברות) המלצה זו כוללת תוכנית פעולה.
הגדרה

9. הנוף האורבני העירוני הוא האזור האורבני המתייחס לשכבה היסטורית של ערכי תרבות וטבע, שמתפרשת מעבר למושג 'מרכז היסטורי' או 'אנסמבל' וכולל את ההקשר האורבני הרחב יותר ואת סביבתו הגיאוגרפית.
10. בהקשר הרחב יותר של האתר נכללים הטופוגרפיה, הגיאומורפולוגיה תכונותיו הטבעיות, סביבתו הבנויה, ההיסטורית והמודרנית כאחד, תשתיותיו מעל ומתחת לפני השטח; המרחבים הפתוחים, הגנים, דפוסי השימוש בקרקע והארגון המרחבי, הקשרים הויזואליים וכל האלמנטים האחרים של המבנה האורבני. בנוסף הוא  כולל שימושים חברתיים, תרבותיים וערכים, תהליכים כלכליים, והממדים הבלתי מוחשיים של המורשת כפי שהם מתייחסים לשוּנות ולזהות.
11. הגדרה זו מספקת את הבסיס לגישה כוללת לשימור, לזיהוי ולניהול נופים אורבנים היסטוריים כתפיסת קיימות כוללת.

12. גישה זו שמה לה למטרה לשמר את איכות הסביבה האנושית ולשפר את התועלות של המרחבים האורבנים. היא משלבת את מטרות שימור המורשת העירונית עם מטרות הפיתוח החברתי והכלכלי. ומושרשת בקשר מאוזן ובר קיימא בין הסביבה הבנויה ובין הסביבה הטבעית.

13. גישת זו רואה ביצירתיות התרבותית נכס חשוב לפיתוח אנושי, חברתי וכלכלי, ומספקת כלים לניהול שינוי פיזי וחברתי ולעידוד שילוב הרמוני של התערבות רשויות.
14. גישת הנוף האורבני ההיסטורי לומדת מהמסורות של הקהילות המקומיות ומעודדת כבוד לערכיהן, תוך שהיא מכירה בסוגיות הלגיטימיות שמטרידות את מנוחתן של הקהילות הלאומיות והבינלאומיות.

15. ההמלצות הקיימות של אונסקו מכירות בחשיבותם של אזורים היסטוריים בחברות מודרניות. הן מזהות איומים ספציפיים על השימור של אזורים היסטוריים, ומפרטת עקרונות כלליים, מדיניות וקווים מנחים כדי לתת מענה לאתגרים אלה.
16. בעשורים האחרונים, לאור הגידול החד שנרשם באוכלוסיה העירונית בעולם, מידת וקצב ההתפתחות והכלכלה המשתנה באזורים רבים בעולם הפכו ההתיישבויות העירוניות והאזורים ההיסטוריים שלהן לגורמים המניעים את הצמיחה הכלכלית ונטלו על עצמם תפקיד חדש בעיצוב חיי התרבות והחברה. הם גם נחשפו ללחצים חדשים כמו -  
אורבניזציה

17. צמיחה אורבנית מהירה משנה את פניהם של אזורים היסטוריים אורבנים. תהליכים גלובליים משפיעים עמוקות על שלמותם ועל ערכי הקהילה של אזורים אורבנים על סביבותיהם, התפיסות והמציאויות של התושבים והמשתמשים. מחד, אורבניזציה מספקת הזדמנויות כלכליות, חברתיות ותרבותיות שעשויות לשפר את איכותם של האזורים האורבנים. מאידך, היא מאיימת על תחושת המקום, זהותן של קהילות ושלמותו של המרקם העירוני.
פיתוח

18. תהליכים כלכליים גלובליים הם דרך ואמצעי להקלה על העוני האורבני ולעידוד פיתוח חברתי ואנושי. זמינותם הרבה יותר של חידושים, דוגמת טכנולוגית מידע ושיטות תכנון, עיצוב ובנייה בנות קיימא יש בה כדי לשפר אזורים עירוניים ואת איכות חייהם. פונקציות חדשות בהתיישבויות היסטוריות אורבניות, דוגמת שירותים ותיירות, הן יוזמות כלכליות חשובות שיכולות לתרום לרווחתן של הקהילות ולשימור המורשת התרבותית. עם זאת, כישלון "ללכוד" ולנצל הזדמנויות אלה מניב ערים ללא יכולת קיימות ובלתי אפשריות, ואילו יישום גרוע שלהן שמניב תוצאות פיתוח גרועות ומביא להרס של נכסי מורשת.
סביבה

19. התיישבויות האדם התאימו את עצמן תדיר לשינויים אקלימיים וסביבתיים. עם זאת, עוצמתם של השינויים בימינו ומהירותם מאתגרות את הסביבות העירוניות המורכבות שלנו. דאגה לסביבה, ובמיוחד לצריכת האנרגיה, מניבה גישות ומודלים חדשים לחיים אורבנים, בהתבסס על מדיניות ושיטות חדשניים ובעלי רגישות אקולוגית מוגברת, ששמים 
להם למטרה לחזק את הקיימות ואת איכות החיים העירוניים. עם זאת, רבות מיוזמות אלה אינן משלבות עדיין מורשת טבע ותרבות.
20. גישת הנוף האורבני ההיסטורי משקפת את העובדה שהדיסציפלינה והפרקטיקה של שימור המורשת האורבנית התפתחה במידה ניכרת באותם עשרות שנים, ואפשרה למעצבי המדיניות ולמנהלים להתמודד באפקטיביות רבה יותר עם ההזדמנויות והאתגרים החדשים. גישה זו תומכת בקהילות בחיפושיהם אחר פיתוח והסתגלות, בעודה שומרת על איכויות וערכים הקשורים לזיכרון ההיסטורי והקולקטיבי שלהן.
מדיניות

21. מדיניות מודרנית בנושא שימור אורבני, כפי שהיא משתקפת בהמלצות ובאמנות בינלאומיות קיימות, הכינו את הקרקע לשימור אזורים אורבנים היסטוריים. עם זאת, האתגרים בהווה ובעתיד דורשים הגדרה ויישום של דור חדש של מדיניות ציבורית שמזהה ומגנה על השכבות ההיסטוריות של ערכי התרבות והטבע בסביבה אורבניות.
22. מן הראוי לשלב את מדיניות שימור המורשת האורבנית בהקשר אורבני רחב יותר. צורות ושימושים היסטוריים צריכים להתממשק עם פיתוח מודרני בר קיימא. מדיניות צריכה לספק מנגנונים לאיזון בין שימור וקיימות לטווח ארוך ובין יעדי ניהול לטווח קצר. גישה זו משלבת של ניסיון וידע שמאפשרת לשיטות שימור להיות חלק מתכנון ופיתוח אורבני ייחודי ומוצלח, צריכה גם לחקור שיטות טכניות ותכנון חדשניות שניתן להשתמש בהן באתרים היסטוריים. תחומי האחריות של בעלי העניין הנם כדלקמן:
23. מדינות חברות צריכות לשלב אסטרטגיות לשימור מורשת אורבנית במדיניות הפיתוח הלאומית ועל סדר היום הציבורי שלהן בהתאם לגישת הנוף האורבני ההיסטורי. במסגרת זו, רשויות מקומיות צריכות להכין תוכניות לפיתוח אורבני מבוססות מידע על הניסיון ההיסטורי.

24. ספקי שירותים ציבוריים והסקטור הפרטי צריכים להיות מודעים לאחריותם ועליהם לשתף פעולה באמצעות שותפויות ציבוריות – פרטיות כדי להבטיח את יישומה המוצלח של גישת הנוף האורבני ההיסטורי.
25. ארגונים בינלאומיים שעוסקים בתהליכי פיתוח בר קיימא צריכים לשלב את גישת הנוף האורבני ההיסטורי באסטרטגיות שלהם, בתוכניותיהם ובפעולותיהם.
26. ארגונים לא-ממשלתיים לאומיים ובינלאומיים צריכים להשתתף בפיתוח כלים והפצת הניסיון והידע שהצטברו.
27. כל רמות הממשל – המקומי, הארצי, האזורי והפדראלי – צריכות להיות מודעות לאחריותן ולתרום להגדרה, לפיתוח, ליישום ולהערכה של המדיניות לשימור המורשת האורבנית,  תוך תיאום נקודת מבט מוסדית ומבנית כאחד.
כלים

28. ליישום מוצלח של גישת הנוף האורבני ההיסטורי נדרש ארגז כלים יציב שכולל מגוון כלים אינטר-דיסציפלינאריים וחדשניים, המותאמים להקשרים המקומיים. יש  לארגן את הכלים בקטגוריות הבאות:
29. מערכות רגולציה: צריכות לכלול תקנות, חוקים או צווים מיוחדים כדי לנהל רכיבים מוחשיים ובלתי מוחשיים של המורשת האורבנית, ובכלל זה את ערכיהם החברתיים והסביבתיים. יש לזהות את המערכות המסורתיות הנהוגות ולחזק אותן לפי הצורך.
30. כלים למעורבות קהילתית: צריכים להעצים חתכים שונים של בעלי עניין כדי לזהות ערכי מפתח באזורים העירוניים שלהם, לפתח חזון, לקבוע יעדים, ולהסכים על פעולות לשמירה על מורשתם ולקדם פיתוח בר קיימא. כלים אלה צריכים לעודד דו-שיח בין-תרבותי על ידי למידת הניסיון וההיסטוריה של קהילות, מסורות, ערכים, צרכים, ושאיפות ועל ידי עידוד גישור ומשא ומתן בין קבוצות ואינטרסים סותרים.
31. כלים טכניים: צריכים לסייע בהגנה על השלמות והאותנטיות של התכונות הארכיטקטוניות והחומריות של המורשת האורבנית. עליהם לאפשר זיהוי של משמעות תרבותית ושוני, ולדאוג לפיקוח ולניהול השינוי כדי לשפר את איכות החיים והמרחב האורבני. יש להביא בחשבון מיפוי  של מאפייני מורשת תרבותית וטבעית, ובהערכת ההשפעות החברתיות והסביבתיות כדי לתמוך בקיימות וברצף תכנוני ועיצובי.
32. כלים פיננסיים: צריכים לשפר מאפיינים אזורים אורבנים תוך שמירה על ערכי המורשת שלהם, ולהקנות יכולות מקצועיות ותמיכה בפיתוחים מניבי הכנסה חדשה שתהיה מושרשת במסורת. בנוסף למשאבים ממשלתיים וגלובליים מסוכנויות בינלאומיות, יש לעשות שימוש יעיל בכלים הפיננסיים כדי לעודד השקעות פרטיות ברמה המקומית. כדי להפוך את גישת הנוף האורבני ההיסטורי לאפשרית מבחינה כלכלית, חשובים גם מיקרו-אשראי וסוגים אחרים של מימון גמיש שיינתנו לחברות פרטיות, כמו גם מגוון מודלים של שותפויות פרטיות.
פיתוח יכולות מקצועיות, מחקרים, מידע ותקשורת

33. מן הראוי שבבניית יכולות מקצועיות יהיו מעורבים בעלי העניין העיקריים; קהילות, מקבלי החלטות, אנשי מקצוע ומנהלים, וזאת במטרה לטפח הבנה של גישת הנוף האורבני ההיסטורי ואת יישומה. בניית יכולת מקצועית אפקטיבית מתבססת על אינטראקציה נאותה בין בעלי העניין העיקריים הנ"ל, ומטרתה להגדיר אסטרטגיות ויעדים, מסגרות פעולה ותוכניות לגיוס משאבים.
34. מחקרים צריכים לשים להם למטרה את הריבוד המורכב של התיישבות עירונית, על מנת לזהות ערכים ולהבין את משמעותם לקהילות. חשוב מאד לתעד את מעמדם של האזורים האורבנים ואת התפתחותם, כדי "לאפשר" בדיקת ההצעות לשינוי וכדי לשפר את הממשק הניהולי.
35. יש להשתמש במידע ובטכנולוגיות תקשורת עדכניים כדי לתעד, להבין ולהציג את הריבוד המורכב של אזורים עירוניים ואת הרכיבים שמרכיביהם, במיוחד כדי לסייע לנשים, לצעירים ולציבורים שאינם מיוצגים כראוי כדי "ללכוד" את תשומת ליבם ולעודד את תמיכתם והשתתפותם.
I. שיתוף פעולה בינלאומי

36. מדינות, חברות, ארגונים ממשלתיים ולא ממשלתיים בינלאומיים צריכים לעודד הבנה ציבורית ומעורבות ביישום גישת הנוף האורבני ההיסטורי. לשם כך עליהם לפרסם ברבים את הניסיון ואת הלקחים שנלמדו בעולם על מנת לחזק את רשת שיתוף המידע ובניית היכולות המקצועיות.
37. כמו כן, עליהם לעודד אחריות חברתית, מתוך כוונה להפוך את הסקטור הפרטי לשותף מלא בגישת הנוף האורבני ההיסטורי, וכדי לבסס סביבות שמאפשרות השקעה פרטית בניהול בר קיימא של אזורים עירוניים וסביבתן ההיסטורית.
38. בכל המקרים, יש למצוא איזון בין מעורבות ולחצים גלובליים לבין זהות מקומית והרצון לכבד את הרצף ההיסטורי והתרבותי כחלק מההתפתחות הדינאמית והיצירתית.

 הצעות ליישום ההמלצות לשימור נוף עירוני היסטורי

עם אימוץ ההמלצות של אונסקו בנושא שימור הנוף האורבני ההיסטורי במושב ה- 36 של הועידה הכללית בסתיו של שנת 2011, המדינות החברות מתחייבות לנקוט בצעדים הנאותים כדי:

· להתאים את ההמלצות להקשרים הספציפיים שלהן
· להפיץ  את ההמלצות וליידע את כל בעלי העניין
· לעודד את יישומן באמצעות ניסוח מדיניות תומכת ולאמצה
· לעקוב על השפעתן בשימור ערים היסטוריות ובהתיישבויות אורבניות ובטיפול בהן.
כחלק מהדגשת הצורך להתייחסות לייחודיותו של ההקשר של כל עיר היסטורית ושל כל התיישבות אורבנית, שתניב גישה שונה לניהולן, אפשר לזהות, בכל זאת, צעדים בסיסיים שמן הראוי שיובאו בחשבון על ידי המדינות החברות בבואן ליישם את גישת הנוף האורבני ההיסטורי. ואלו הם:

1) עריכת סקרים מקיפים ומיפוי משאבי הטבע, התרבות והאדם של העיר (כגון אזורים לאגירת מים, מרחבים ירוקים, מונומנטים ואתרים, נקודות תצפית, קהילות מקומיות עם מסורות התרבות החיות שלהן);
2) השגת קונצנזוס תוך שימוש בתכנון שכולל שיתוף פעיל של כל בעלי העניין והתייעצות בנוגע לערכים שיש
3) להנחיל לדורות הבאים וקביעת התכונות (attributes) שנושאות ערכים אלה;
4) הערכת הרגישות והפגיעות של תכונות אלה ללחצים חברתיים-כלכליים וכן השפעות של שינויי אקלים;
5) עם אלה ביד, ורק אז, לפתח אסטרטגיה לפיתוח העיר (CDS) או אסטרטגיה לשימור העיר (CCS) שתשתלב בערכי מורשת אורבנית ומעמדן הרגיש בתוך מסגרת רחבה יותר של פיתוח עיר, שישורטטו בה: (א) אזורים מחוץ לתחום; (ב) אזורים רגישים שדורשים תשומת לב זהירה לתכנון, לעיצוב וליישום;  (ג) הזדמנויות לפיתוח (ביניהן בניינים גורדי שחקים);
6) קביעת קדימויות לשימור ולפיתוח;
7) יצירת שותפויות נאותות ומסגרות ניהול מקומיות לכל אחד מהפרויקטים לשימור ולפיתוח שזוהו במסגרת האסטרטגיות השונות לפיתוח העיר או לשימורה, וכן פיתוח מנגנונים לתיאום הפעילויות השונות בין בעלי העניין, הציבוריים והפרטיים כאחד;
כדי לסייע למדינות החברות אונסקו שמה לה למטרה ליצור תוכנית לתמיכה בגישת הנוף האורבני ההיסטורי שתהיה מבוססת על מומחיות בינלאומית ובין-סקטוריאלית בטיפוח שיתוף פעולה לפיתוח וליישום של גישת הנוף האורבני ההיסטורי, חילופי רעיונות וניסיון מצטבר, והפצה של ידע לכל בעלי העניין ולחברה האזרחית.

בנושא זה, מן הראוי שתוכנית הפעולה בגישת הנוף האורבני ההיסטורי תכלול את הפעולות הבאות:

1. יצירת אתר אינטרנט מיוחד שיקל על התקשורת ועל חילופי מידע המתייחסים לפיתוחו וליישומו, כפלטפורמה וירטואלית שתשמש את הממשל המקומי ואת מנהלי האתרים לחילופי דעות, רעיונות וידע.
2. הקמת קבוצת עבודה שתכלול שותפים מוסדיים רלבנטיים לפיתוח גישת הנוף האורבני ההיסטורי וליישומה, תוך שימת דגש מיוחד על השותפים שיכולים לספק כישורים מקצועיים ומומחיות למדינות החברות המבקשות סיוע טכני.
3. פיתוח חבילות סיוע טכני שיזכו לחסות מצד תורמים בילטראליים ומהסקטור הפרטי, עם דגש על אזורים פחות מפותחים, כגון אפריקה, מרכז אסיה ומדינות איים מתפתחות קטנות, ועם מבחר של אתרי פיילוט שדורשים תשומת לב מיוחדת, כגון ערים היסטוריות שנכללות ברשימת אתרי מורשת עולמית בסכנה או ברשימות בינלאומיות אחרות.
4. לעודד מחקר מדעי על היבטים ספציפיים של גישת הנוף האורבני ההיסטורי, לרבות חקיקה בנושא מורשת משולבת, מורשת אורבנית ושלמות של פעולות מודרניות, גבולות של שינוי מתקבל על דעת; הערכה אסטרטגית והערכת ההשפעה על המורשת; תכנון ועיצוב מודרניים וידע מסורתי, יצירתיות ויצירת מורשת; הפחתת אסונות והסתגלות; מעורבות הסקטור הציבורי; תיעוד; ויזואליזציה והצגה, ואלה רק כדי להזכיר כמה מהם. 
5. ארגון כנסים וסימפוזיונים כדי לעודד דיון בינלאומי בנושא פיתוח ויישום נוספים של גישת הנוף האורבני ההיסטורי וכדי להפיץ את המחקרים והניסיון העדכניים ביותר וכדי לפרסם אותם ברמה  הווירטואלית והמציאותית.
6. תמיכה בפיתוח חומרים דידקטיים, תכנון תוכניות לימוד, והכשרת מורים בקורסים ומודולות בנושא שימור אורבני וגישת הנוף האורבני ההיסטורי בתיאום עם  ICCROM ועם מרכזי אונסקו (2) השונים שהוקמו בחסות אונסקו ברחבי העולם.
7. לבצע הערכה, אחת לשש שנים, שתבחן את יישום ההמלצות על-ידי המדינות החברות והשפעתן על שימור התיישבויות אורבניות וערים היסטוריות וניהולן, שתשמשנה לנסח קווים מנחים מבוססים על הניסיון והידע שהצטברו לבעלי עניין, ודווח לוועידה הכללית של אונסקו.
נספח באנגלית

ANNEX 1 TO THE REVISED RECOMMENDATION: GLOSSARY OF DEFINITIONS

Historic Area/City (taken from UNESCO 1976 Recommendation)

“Historic and architectural (including vernacular) areas” shall be taken to mean any groups of

buildings, structures and open spaces including archaeological and palaeontological sites,

constituting human settlements in an urban or rural environment, the cohesion and value of which,

from the archaeological, architectural, prehistoric, historic, aesthetic or sociocultural point of view

are recognized. Among these “areas”, which are very varied in nature, it is possible to distinguish

the following “in particular: prehistoric sites, historic towns, old urban quarters, villages and hamlets

as well as homogeneous monumental groups, it being understood that the latter should as a rule

be carefully preserved unchanged.

Historic urban area (taken from ICOMOS, Washington Charter)

Historic urban areas, large and small, include cities, towns and historic centres or quarters,

together with their natural and man-made environments. Beyond their role as historical documents,

these areas embody the values of traditional urban cultures.

Urban Heritage (taken from SUIT, European Union)

Urban heritage comprises three main categories:

• Monumental heritage of exceptional cultural value;

• Non-exceptional heritage elements but present in a coherent way with a relative

abundance;

• New urban elements to be considered (for instance):

The urban built form.

– The open space: streets, public open spaces.

– The urban infrastructures, material networks and equipments.

Urban Conservation

Urban Conservation is not limited to the preservation of single buildings. It views architecture as

but one element of the overall urban setting, making it a complex and multifaceted discipline. By

definition, then, Urban Conservation is at the very heart of urban planning.

Built Environment

The built environment refers to human-made (versus natural) resources and infrastructure

designed to support human activity, such as buildings, roads, parks, and other amenities.

Landscape Approach (taken from IUCN and WWF)

The landscape approach is a framework for making landscape-level conservation decisions, The

landscape approach helps to reach decisions about the advisability of particular interventions (such

as a new road or plantation) and to facilitate the planning, negotiation and implementation of

activities across a whole landscape.

Historic Urban Landscape

(see Definition, Para 9)

Setting (taken from ICOMOS Xi’an Declaration)

The setting of a heritage structure, site or area is defined as the immediate and extended

environment that is part of, or contributes to, its significance and distinctive character.

Cultural Significance (taken from ICOMOS Australia Burra Charter)

Cultural significance means aesthetic, historic, scientific, social or spiritual value for past, present

or future generations. Cultural significance is embodied in the place itself, its fabric, setting, use,

associations, meanings, records, related places and related objects. Places may have a range of

values for different individuals or groups.

�  אושרו ע"י הוועידה הכללית ה-36 של אונסקו 10.11.2011 ותורגמו לעברית ע"י הוועד הישראלי לאונסקו.


*  אושרו ע"י הוועידה הכללית ה-36 של אונסקו 10.11.2011 ותורגמו לעברית ע"י הוועד הישראלי לאונסקו


� במיוחד אמנת אונסקו משנת 1972 בנושא הגנה על מורשת התרבות והטבע העולמית, אמנת אונסקו  משנת 2003 בנושא שמירה על המורשת התרבותית הבלתי מוחשית, אמנת אונסקו  משנת 2005 בנושא הגנה וקידום שונות ביטויי התרבות, המלצת אונסקו  משנת 1962 בנושא שמירה על יופיים ואופיים של נופים ואתרים, המלצת אונסקו  משנת 1968 לעניין שימור נכסי התרבות הנתונים בסכנה כתוצאה מעבודות ציבוריות או פרטיות, המלצת אונסקו  משנת 1972 לעניין הגנה, ברמה הלאומית, על מורשת התרבות והטבע, המלצת אונסקו  משנת 1976 לעניין שמירה על אוזרים היסטוריים ותפקידם המודרני, אמנה בינלאומית משנת 1964 של ICOMOS לשימור ושיקום מונומנטים ואתרים (אמנת ונציה), אמנה בינלאומית משנת 1982 של ICOMOS לעניין גנים היסטוריים (אמנת פירנצה), ואמנת ICOMOS משנת 1987 לעניין שימור ערים היסטוריות ואזורים אורבנים (אמנת ושינגטון).

